recursal/SuperWikiNEXT-32B huggingface dataset:
**יפעת בן דרור** (נולדה ב-17 במאי 1967 בחיפה) היא יוצרת מוזיקאית ואנתרופולוגית ישראלית.

ביוגרפיה
--------

בן דרור גדלה בבית מוזיקלי במכמורת, בתחילת שנות ה-70, בו נחשפה למגוון סגנונות מוזיקליים, למדה נגינה על פסנתר וגיטרה. ב-1989 נרשמה ללימודי תיאטרון במכון לי סטרסברג לתיאטרון ולקולנוע, במהלך לימודיה הופיעה עם הרכבי ג'אז ורוק ניו יורקיים.

ב-2001 יצא אלבום הבכורה של בן דרור, "מחול השפיות", בהפקתו והשתתפותו של המוזיקאי והמתופף ז'אן פול זימבריס, שהיה גם אחראי לעיבודים ולהלחנת השיר "חיבוק". החיבור המוזיקלי של בן דרור וזימבריס הניב אלבום בעל סאונד וינטאג' - וצ'ילאאוט אלקטרוני רך. אחד משירי האלבום הבולטים ביותר "כמו באירופה" הפך מיד ללהיט רדיופוני[דרוש מקור].

ב-2007 הופיעה עם המוזיקאי נימרוד לב. במהלך 2008 הוציאה לאור מיני אלבום בו מתארח המוזיקאי שם טוב לוי.

בהמשך פנתה ללימודים אקדמיים וכיום היא דוקטורנטית לאנתרופולוגיה באוניברסיטת חיפה.

דיסקוגרפיה
----------

* מחול השפיות, 2001
* מיני-אלבום, 2008

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008817552005171
* VIAF: 1159818539713810251
* WorldCat (עם VIAF): 1159818539713810251

 |
**קם אוסום** (באנגלית: **Cam F. Awesome**; נולד ב-16 באוגוסט 1988), נולד בשם **לנרוי קמרון תומפסון** (**Lenroy Cameron Thompson**), הוא מתאגרף אמריקאי, סטנדאפיסט ופעיל לקידום טבעונות, חבר נבחרת ארצות הברית באגרוף (אנ'), חמש פעמים אלוף ארצות הברית באגרוף חובבני (אנ') וארבע פעמים אלוף 'כפפות הזהב' (אנ') במשקל כבד וסופר כבד.

קריירת אגרוף
------------

בשנת 2005, החל להתאגרף כתחביב בחדר כושר על מנת לרדת במשקל אולם במהרה גילה עניין בתחום והחל להתמקצע באגרוף חובבני (אנ'). בשנת 2008, בהיותו בן 20, זכה לראשונה באליפות ארצות הברית לאגרוף למשקל סופר כבד. לאורך הקריירה שלו, זכה ארבע פעמים נוספות בתואר זה וכן זכה מספר פעמים בתואר אלוף 'כפפות הזהב', אלוף 'National PAL Championships' ואלוף 'Ringside Worlds Tournament'. בשנת 2012, הושעה לשנה על ידי הסוכנות העולמית נגד סמים בספורט לאחר שבמשך שנה וחצי כשל שלוש פעמים לספק את מיקומו כדי לעבור בדיקות. לדבריו, נהג לצאת ממדינתו מבלי לעדכן את הסוכנות במיקומו המדויק כפי שמוטל היה עליו לעשות, ולאחר שלוש פעמים בהן לא הצליח להיענות לדרישת הסוכנות להתייצב תוך שעה במקום מגוריו - הושעה. השעיה זו מנעה ממנו להשתתף באולימפיאדת לונדון. בשנת 2015, היה מועמד לייצג את ארצות הברית באולימפיאדת ריו דה ז'ניירו, אולם באותה השנה הובס על ידי לניאר פרו (אנ') במשחקים הפאן-אמריקאיים ולא הצליח לתפוס מקום באולימפיאדה.

הישגים בולטים
-------------

* חמש פעמים אלוף ארצות הברית לאגרוף (2008, 2010, 2013, 2014, 2016).
* ארבע פעמים אלוף כפפות הזהב (2009, 2011, 2013, 2017)
* זוכה מדליית ארד במשחקים הפאן-אמריקאים (2015).

חיים אישיים
-----------

אוסום נולד וגדל בניו יורק, ארצות הברית. סבתו גידלה אותו עד גיל 12 ולאחר מכן עבר להתגורר אצל הוריו. בגיל 18 עבר לפלורידה ובגיל 19 עבר להתגורר בקנזס. בנוסף לעיסוקו באגרוף, הוא גם עוסק בסטנדאפ. בשנת 2012, אימץ אורח חיים טבעוני ובשנת 2013 החליט לשנות את שמו מלנרוי תומפסון לקם אוסום. בשנת 2017, השתתף בסרט הדוקומנטרי CounterPunch.

קישורים חיצוניים
----------------

* 

* אתר האינטרנט הרשמי של קם אוסום
* קם אוסום, ברשת החברתית פייסבוק

* קם אוסום, ברשת החברתית אקס (טוויטר)

* קם אוסום, ברשת החברתית אינסטגרם

* קם אוסום, סרטונים בערוץ היוטיוב
* Cam F. Awesome among U.S. Olympic boxing trials winners - olympics.nbcsports.com, Dec 14, 2015
* CAM F. AWESOME, teamusa.org
* Meet Your 2016 Elite USA Boxing National Champions, Team USA, DEC. 15, 2016
* Cam Awesome vegan boxer - Great Vegan Athletes
* Boxer Cam Awesome Speaks On The Current State Of Boxing & Career - LIVE, סרטון באתר יוטיוב

הערות שוליים
------------

1. ↑  Lenroy Thompson suspended 1 year, espn.com, Feb 27, 2012
2. 1 2  Goals and Inspiration - Cam F Awesome ~ 2016 Olympic Boxer
3. ↑  Cam F. Awesome continues chasing dream of Olympic gold with a new name, new attitude, sports.yahoo.com, Jun 4, 2013
4. ↑  CounterPunch - Official Trailer [HD] - Netflix

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"קם אוסום"**.
**עֵיפָה** הוא דמות מקראית, בנו בכורו של מדין ונכדם של אברהם וקטורה. לעיפה היו ארבעה אחים: עפר, חנך, אבידע ואלדעה.

אזכורים בתנ"ך
-------------

עיפה מוזכר ברשימת צאצאי אברהם וקטורה כבן של מדין:

"וּבְנֵי מִדְיָן עֵיפָה וָעֵפֶר וַחֲנֹךְ וַאֲבִידָע וְאֶלְדָּעָה כָּל אֵלֶּה בְּנֵי קְטוּרָה"
עיפה מופיע גם ברשימה המקבילה בדברי הימים.

עיפה מוזכר בנבואת ישעיהו יחד עם מדין:

"שִׁפְעַת גְּמַלִּים תְּכַסֵּךְ בִּכְרֵי מִדְיָן וְעֵיפָה כֻּלָּם מִשְּׁבָא יָבֹאוּ זָהָב וּלְבוֹנָה יִשָּׂאוּ וּתְהִלֹּת יְהוָה יְבַשֵּׂרוּ"

בדברי הימים מופיעים שני אנשים נוספים שנושאים את השם עיפה: פילגש של כלב בן יפונה ובן של יהדי, מצאצאי כלב. היו שכתבו שהשימוש בשמות אלו מצביע על יחסי קרבה בין בני כלב ושבטי המדינים.

זיהוי
-----

בתרגום השבעים מתועתקת האות ע שבעיפה כ-ע' חיכית, כך שהשם עיפה נשמע דומה לשבט Khaiapa המופיע בכתובות של מלכי אשור. שבט זה מופיע בכתובת של תגלת-פלאסר השלישי כשבט נוודים שנכנע לפניו בעת מסעו לסביבת ארץ ישראל. בכתובת של סרגון השני מוזכר השבט בין ארבעה שבטים שהוכו בידי אשור וחלקם הוגלו לשומרון. פרופ' ישראל אפעל כותב באנציקלופדיה מקראית שהם שכנו כנראה בצפון ערב, באזור מדין. היו שזיהו אותה כמתגוררים באזור אל-מדינה.

הערות שוליים
------------

1. 1 2  ספר בראשית, פרק כ"ה, פסוק ד'
2. 1 2  ספר דברי הימים א', פרק א', פסוק ל"ג
3. ↑  ספר ישעיהו, פרק ס', פסוק ו'
4. ↑  ספר דברי הימים א', פרק ב', פסוק מ"ו
5. ↑  ספר דברי הימים א', פרק ב', פסוק מ"ז
6. 1 2  ישראל אפעל, עיפה, אנציקלופדיה מקראית, כרך ו', עמוד 214
7. ↑  History of Babylonia and Assyria, Cambridge University Press, 2015, page 164
**כל המילים השמחות** הוא אלבומו השישי של הזמר משה פרץ, אשר יצא לאור ב-4 באוגוסט 2013.

באחת הכתבות סיפר פרץ על הייחודיות באלבום הזה, שרובו נעשה באולפנו הפרטי וכמו כן זכו חלק משיריו לעיבודים מוזיקליים של פרץ עצמו.

הסינגל הראשון מתוך האלבום, "אולי הלילה", אותו פרץ כתב, הלחין ועיבד מוזיקלית, נחשף לראשונה בגמר עונת העשור של "כוכב נולד", ובסיכום שנת תשע"ג הוכרז כשיר המושמע ביותר בתחנות הרדיו.

לאחר האירוסין עם בת זוגו, ירדן גוזלן, הוציא פרץ את הסינגל השני מהאלבום, "הראשונה", אותו כתב נעם חורב ללחן של לורן בנג'מין. את השיר "הראשונה" הקדיש פרץ לארוסתו בהקדשה מיוחדת לכבוד חתונתם.

כעבור כמה חודשים הוציא פרץ את השיר "הטעם הישן" כסינגל שלישי מתוך האלבום כאשר גם אותו כתב הלחין ועיבד מוזיקלית. במהלך מרץ 2013 יצא הסינגל הרביעי מתוך האלבום, "חלמתי", אותו כתב יוסי בן דוד, הלחין נדב אסולין ועיבד אבי גוטמן. במהלך הקיץ הביא פרץ לאוזני המאזינים את הלהיט הקיצי "מול כל העולם", כסינגל חמישי, אותו כתב, הלחין, ביצע ביחד עם ליאור נרקיס.

כחודשיים אחרי צאת הסינגל החמישי יצא האלבום המלא "כל המילים השמחות", שלטענתו של משה פרץ, נקרא על שם השיר שהוא הכי מתחבר אליו באלבום.

האלבום מכיל מספר הפתעות, כהרגלו של משה פרץ. ברשימת השירים ניתן למצוא דואט עם מצטיינת מחזור ב' של "בית הספר למוזיקה", אגם בוחבוט, "ילדה קטנה". כמו כן, האלבום מכיל שיתופי פעולה חדשים עם מספר יוצרים, ביניהם טל שגב שכתב והלחין את השיר "גר בליבך", יועץ זנדני שכתב את השיר "אלוהיי שבשמיים", וצ'ולי זכאי ושי ראובני שחזרו לעבוד עם פרץ וכתבו לו את השיר "מתח באוויר".

רשימת השירים באלבום
-------------------


| מס' | שם | מילים | לחן | משך |
| --- | --- | --- | --- | --- |
| 1. | כל המילים השמחות | משה פרץ | משה פרץ | 3:38 |
| 2. | תופס אותי חזק | משה פרץ | משה פרץ | 3:15 |
| 3. | הטעם הישן | משה פרץ | משה פרץ | 4:02 |
| 4. | זכרונות | משה פרץ וניר פרץ | משה פרץ וניר פרץ | 4:11 |
| 5. | ילדה קטנה (עם אגם בוחבוט) | משה פרץ | משה פרץ | 4:38 |
| 6. | שר לך | ניצן קייקוב וסהר חגי | ניצן קייקוב וסהר חגי | 3:45 |
| 7. | מול כל העולם (עם ליאור נרקיס) | משה פרץ | משה פרץ | 4:24 |
| 8. | גר בליבך | טל שגב | טל שגב | 3:27 |
| 9. | יום עובר | משה פרץ | משה פרץ | 3:46 |
| 10. | מתח באוויר | צ'ולי זכאי | שי ראובני | 2:59 |
| 11. | הראשונה | נועם חורב | לורן בנג'מין | 3:46 |
| 12. | אולי הלילה | משה פרץ | משה פרץ | 3:19 |
| 13. | את שאהבה נפשי | משה פרץ | משה פרץ | 3:34 |
| 14. | בנאדם | משה פרץ | משה פרץ | 3:57 |
| 15. | חלמתי | יוסי בן דוד | נדב אסולין | 3:35 |
| 16. | אלוהיי שבשמיים | יועץ זנדני | יועץ זנדני | 4:04 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: a43a4e45-c2b5-435a-8c78-23444d37651c

 |

קישורים חיצוניים
----------------

* מידע על האלבום כל המילים השמחות באתר MusicBrainz
**ירון אילן** (נולד ב-31 באוגוסט 1969) הוא שדרן רדיו ומנחה טלוויזיה ישראלי.

ביוגרפיה
--------

אילן נולד וגדל בירושלים. כשהיה בן 12 אביו עזב את הבית ועבר להתגורר בגרמניה.

בשנת 1997 נחשף אילן לתודעה הציבורית כאשר הנחה את התוכנית "ריח מנטה", אותה הגיש עד שנת 2006. 

בשנת 2009 הצטרף אילן לערוץ 10 והגיש את תוכנית המוזיקה "מנטה ב-10". 

בשנים 2009–2010 הנחה אילן בערוץ 24 את התוכנית "שמח עם ירון אילן", בשנת 2013 שבה התוכנית לעונה חדשה בערוץ 24. 

בשנים 2009–2011 הנחה אילן את "האולפן השקוף" של ערוץ 24.

בשנת 2010 הגיש אילן את התוכנית "בבית של" בה הוא ראיין זמרים ים תיכוניים בביתם. 

בשנים 2010–2011 הנחה אילן את התוכנית "מעריץ מספר 1", בה הוא הפגיש בין מעריצים, והזמרים אותם הם מעריצים. 

ב-2011 הנחה אילן את תוכנית המוזיקה "צועדים לחופה". במהלך אותה שנה, הנחה אילן את התוכנית "כתר המזרח" בערוץ 24. 

החל מ-2011 שימש אילן כשופט בארבע העונות של תוכנית המציאות "אייל גולן קורא לך". 

בשנת 2012 הנחה אילן את התוכנית "מנטה ב-24" ואת "מנטה" המשודרת ברדיו ירושלים. במהלך אותה שנה, הנחה את תוכנית המוזיקה "תכל'ס" בערוץ 24. 

משנת 2012 מגיש את התוכנית "שישי שמח עם ירון אילן", המשודרת מדי יום שישי בערוץ 24.

אילן אב לשניים מנישואיו הראשונים. מ-2020 הוא בזוגיות עם אתי כהן ומגדל יחד איתה את שלישיית ילדיה האוטיסטים מנישואיה הראשונים.

קישורים חיצוניים
----------------

ויקישיתוף מדיה וקבצים בנושא **ירון אילן** בוויקישיתוף
* ירון אילן, ברשת החברתית אינסטגרם
* ירון אילן, במיזם "אישים" לתיעוד היצירה הישראלית
* ירון אילן, במסד הנתונים הקולנועיים IMDb (באנגלית)
* דודי פטימר, ‏ירון אילן: "אנחנו שוכחים את האמנים הוותיקים, אגדות המוזיקה שלנו", באתר מעריב אונליין, 14 במאי 2018

הערות שוליים
------------

1. ↑  יפית שוורצמן, בלוג חיי הלילה של שוורצמן- ירון אילן, באתר ירושלים נט, 23 בפברואר 2012
2. ↑  דינה חלוץ, "הלכתי 'למשחקי השף' כדי לצעוק צעקה של אמא שמגדלת שלישייה על הרצף האוטיסטי", באתר ynet, 22 ביוני 2021
**פייר ולדו** (בצרפתית: **Pierre Valdo**), שכונה גם **ולדו מליון**, 1130–1217 היה רפורמטור דתי נוצרי, האיש שעל שמו נקרא הזרם הוולדונזי.

חייו
----

פייר ולדו היה סוחר עשיר בעיר ליון. בשנות השבעים של המאה ה-12 ויתר על רכושו לטובת העניים ועבר לחיי עוני כשהוא מטיף גם לאחרים לעשות כמוהו ולקחת כמופת את חיי השליחים הראשונים. הוא וחסידיו תרגמו חלקים מכתבי הקודש והפכו אותם נגישים גם למי שאינם דוברי לטינית.

הוא לא היה מטיף מוסמך מטעם הכנסייה ולכן הארכיבישוף של ליון אסר עליו ועל חסידיו להטיף את תורתו וב-1182 הוטל עליו נידוי והוכרז כ"פדי". בעקבות הנידוי עזבו, הוא וחסידיו, את ליון ועברו לעמקי ההרים בפיימונטה ווו. ב-1184 הוגדרה תנועתם ככפירה.

קישורים חיצוניים
----------------

ויקישיתוף מדיה וקבצים בנושא **פייר ולדו** בוויקישיתוף
* An historical defence of the Waldenses or Vaudois (בצרפתית)
* פייר ולדו - מקור השם וודואז (בצרפתית)
* פייר ולדו והוולדניזם (באנגלית)
* פייר ולדו, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007411485405171
* BnF: cb10336669c (data)
* GND: 118770993
* ISNI: 0000 0001 0534 7087
* LCCN: n79058421
* NLP: a0000001022889
* NTA: 121361160
* SUDOC: 059630469
* VIAF: 157791739
* WorldCat: lccn-n79058421

 |
**אל-מוניטור** (באנגלית: **Al-Monitor**‏, בערבית: **المونيتور**) הוא אתר חדשות ערבי-אמריקאי המספק סיקור ונקודת מבט מהמזרח התיכון באמצעות תוכן מתורגם ותוכן מקורי.

מייסד האתר הוא איש העסקים הסורי-לבנוני-אמריקאי ג'מאל דניאל. האתר הושק בינואר 2012. צוות המנהלים של האתר כולל אקדמאים, עיתונאים בעלי-שם ואנשי עסקים בכירים.

האתר מקיים שותפויות עם שבעה-עשר ארגוני חדשות גדולים ממדינות במזרח התיכון, בהן טורקיה, ישראל, איראן, מצרים, איחוד האמירויות, עיראק ועוד.

בין השותפים באתר: "אלח'בר" (אלג'יריה), "אל-מסרי אליום" (מצרים), אזאמאן (לונדון, בגדד, בֵּירוּת), מעריב, כלכליסט, ידיעות אחרונות (ישראל), "אל-קבאס" (כווית), א-נהאר (לבנון) ,"אל-ספיר" (לבנון), אל-חיאת (לונדון, בבעלות סעודית), "אלאִקתִצאד וָלְאעמאל", "הארבר טוּרק" (טורקיה), סאבאן (טורקיה), מילייֶט (טורקיה), ראדיקאל (טורקיה) אָל ח'אלֵייג' (איראן), ו"אָל טנג'יר" (מרוקו).

בכל יום, בוחרים עורכי האתר ומתרגמים לאנגלית תמהיל של מאמרים שאינם מופיעים או זמינים בשפה האנגלית. האתר וצוות התורמים שלו בונים את התוכן היומי ממאמרים המתורגמים מהעיתונות האיראנית, הטורקית והישראלית והמדינות הערביות השונות, בשילוב עם פרשנות ודיווחים מקוריים של כתבי האתר. הכתבות מלוות לעיתים קרובות בסרטוני וידאו. האתר הוא רב-לשוני, כל הכתבות בו כתובות הן באנגלית, והן בשפתו של הכָּתב (עברית, ערבית, פרסית או טורקית).

בין כתבי הפורטל בשפה העברית – הכתבים עקיבא אלדר, שלומי אלדר, ג'קי חוגי, גתית גינת, אורי סביר, דני זקן, מזל מועלם ובן כספית.

קישורים חיצוניים
----------------

* 

* אתר האינטרנט הרשמי של אל-מוניטור (באנגלית)
* אתר אל-מוניטור
* האפליקציה של האתר לאייפונים
* דוד אברהם‏, פרסום ראשון: "אל מוניטור" מקים מערכת בישראל; גייס שורת עיתונאים בכירים, באתר וואלה!‏, 23 בדצמבר 2012
* לי-אור אברבך, ‏איל הנפט ג'מאל דניאל מקים אתר חדשות בישראל, באתר גלובס, 24 בדצמבר 2012

הערות שוליים
------------

1. ↑  Lee Smith (20 ביוני 2013). "Mideast News Site Offers Diverse Voices—but Often Parrots Syrian Regime". *Tablet Magazine*. נבדק ב-24 בספטמבר 2013. `{{cite news}}`:  (עזרה)
2. ↑  "About Us". Al Monitor. נבדק ב-4 במאי 2012. `{{cite web}}`:  (עזרה)
**לֶב דָוִידוֹבִיץ' גלוֹבּוּס** (ברוסית: **Лев Давидович Глобус**; ‏1914 - 1 בינואר 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה.

ביוגרפיה
--------

נולד בעיר יקטרינוסלב באימפריה הרוסית במשפחת פקידים יהודית. בהמשך המשפחה עברה לעיר אורסק במחוז אורנבורג. התגייס לצבא האדום ב-1940 ועבר הכשרת פלס בחיל ההנדסה.

עם תחילת הפלישה הגרמנית ב 1941 הועבר לחזית. יחידה בפיקודו הצטיינה בפירוק ופריצת שדה מוקשים ליד נהר מולוצ'נויה כשהוא אישית פירק 35 מתוכם, בהמשך ב-5 בנובמבר 1943 בהגנה כנגד מתקפות נגד חיסל שלושה חיילי אויב, חיסל מקלען שניסה לפגוע במפקד הסוללה ובהמשך עצר נסיגה של חיילי פלוגתו ועל כל הפעולות הללו זכה בעיטור התהילה מדרגה שלישית.

בהמשך יחידתו הועברה לארמייה 51 של החזית האוקראינית ה-4. במסגרתה בפלישה לחצי האי קרים פירק מספר רב של מוקשים בסביבות אגם סיוואש, העביר כוחות צבא ופתח צירים בשבילם תחת אש כבדה באגם אגולסקויה ופתח צירים לטנקים ותותחים לכיוון סבסטופול. עבור הפעולות הללו קיבל את עיטור התהילה מדרגה שנייה.

לאחר מכן הוכנסה יחידתו לחזית האוקראינית ה-3 איתה התקדמה לרומניה, בולגריה והונגריה. בפרברי העיר סקשפהרוואר חיסל מקלען בגג הבית, שני חיילי אויב במרתף ותפס יחידת משדר יחד עם קשר ועל כך עוטר בכל דרגות עיטור התהילה.

לא הספיק לקבל את העיטור הזה כשהרים את יחידתו למתקפה באחד הרבעים של בודפשט. שם גם נקבר אך בהמשך עצמותיו הועברו לבית הקברות קרפשי של העיר.

קישורים חיצוניים
----------------

* יברייסקיי ממוריאל (יד העברי) (רוסית)

הערות שוליים
------------

1. ↑  דף משרד הביטחון הפדרציה הרוסית (רוסית)
2. ↑  דף על שמו באתר "גיבורי המדינה" (רוסית)
האתר הקודם של האוניברסיטה הגרגוריאנית (בימינו בית ספר תיכון)
**האוניברסיטה האפיפיורית הגרגוריאנית** (באיטלקית: **Pontificia Università Gregoriana**; בלטינית: **Pontifica Universitas Gregoriana**; לשעבר **קולגיום רומאנום**) היא אוניברסיטה אפיפיורית של הכנסייה הקתולית ברומא, איטליה. בספטמבר 2001 חגגה האוניברסיטה הגרגוריאנית את יום השנה ה-450 לייסודה וכיום לומדים בה סטודנטים מתרבויות שונות המתכוננים למשרות שונות בכנסייה הקתולית. באוניברסיטה נמצאת אחת הפקולטות הגדולות ביותר בעולם לתאולוגיה, עם יותר מ-1,600 סטודנטים־כמרים, תלמידי סמינריון, אנשי דת ועמאים ואף נשים מיותר מ-130 מדינות. רבים מהמרצים באוניברסיטה הגרגוריאנית הם כמרים ישועים, אך קיים גידול מתמיד במספרם של כמרים ממסדרים אחרים כמו גם של עמאים.

את האוניברסיטה הקימו ב-1551 הישועים איגנטיוס מלויולה (מייסד וראש מסדר הראשון) ופרנצ'סקו בורג'ה (ראש המסדר השלישי) בשם **קולגיום רומאנום** ("הקולג' הרומאי") במטרה להכשיר כמרים למסדר הישועים המיסיונרי. 30 שנה אחרי הקמת הקולג' העביר האפיפיור גרגוריוס השלושה עשר את המוסד ממקומו המקורי (בסמוך לפיאצה ונציה של היום) לאתר שכלל את כנסיית סנט איגנציוס. שמה של האוניברסיטה הוסב על שמו של גרגוריוס והמבנה שהקים עומד עדיין על תלו ומשמש כיום כבית ספר תיכון. שלוש מאות שנים לאחר מכן ב-1873 העביר האפיפיור פיוס התשיעי את הקולג' שוב.

בניית המוסד במקומו הנוכחי התבצעה בין 1924 ל-1929. המבנה המרשים של האוניברסיטה הגרגוריאנית מצוי כיום בכיכר פיאצה דלה פילוטה יחד עם המכון האפיפיורי למקרא ו"קאזה סנטה מריה" - פנימייה לבוגרי הסמינריון הקתולי "הקולג' האפיפיורי של צפון אמריקה".

בין הבוגרים של האוניברסיטה הגרגוריאנית 14 אפיפיורים, כולל פיוס השנים עשר ופאולוס השישי כמו גם 20 קדושים ו-39 מבורכים (מועמדים לדרגת קדוש).

קישורים חיצוניים
----------------

ויקישיתוף מדיה וקבצים בנושא **האוניברסיטה האפיפיורית הגרגוריאנית** בוויקישיתוף
* 

* אתר האינטרנט הרשמי של האוניברסיטה האפיפיורית הגרגוריאנית
* האוניברסיטה האפיפיורית הגרגוריאנית, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266619005171
* BNE: XX93656
* BnF: cb11866921t (data)
* CANTIC: a10240597
* CiNii: DA0688745X
* GND: 43053-5
* ISNI: 0000 0001 2168 9431
* LCCN: n50051998
* NKC: kn20030214010
* NLA: 36262307
* RERO: 02-A000194434
* SUDOC: 026418436
* VcBA: 494/12491
* VIAF: 139058582
* WorldCat: lccn-n50051998

 |
גלישה נומרית במד מרחק
במחשבים, **גלישה נומרית**, היא בעיה הנגרמת על ידי שימוש במספר מועט מדי של סיביות לייצוג מידע כלשהו. ברוב המחשבים, בעת ביצוע פעולה הגורמת לגלישה, יישמרו הסיביות הפחות משמעותיות של התוצאה והספרה המשמעותית ביותר תאבד (תופעה זו נקראת "קיטום").

במעבדים מסוימים, ניסיון להגדיל את המספר מעבר לתוצאה המקסימלית המתאפשרת יחזיר את אותה תוצאה מקסימלית (תופעה זו נקראת "ספיגה"). גלישה עשויה להתבצע באמצעות הגדלת מספר מעבר לערך מקסימלי כלשהו (באמצעות פעולות חיבור או כפל, למשל) ואז נקראת הגלישה "גלישה מלמעלה" (Overflow), או באמצעות הקטנתו מתחת לערך מינימלי כלשהו (באמצעות פעולות חיסור או חילוק, למשל) ואז נקראת הגלישה **חמיקה** או "גלישה מלמטה" (Underflow).

גלישה עלולה לגרום לתוצאות לא רצויות, בהתאם לסוג המשתנה בו קרתה הגלישה. בשפות תכנות לא בטוחות עלולה הגלישה לגרום לגלישת חוצץ ולהקטין את אמינות המערכת ובטיחותה.

שיגור הניסוי הראשון של משגר הלוויינים אריאן 5, ב־4 ביוני 1996, הסתיים בהשמדה עצמית 40 שניות לאחר שהחל, כתוצאה מבאג של גלישה נומרית במחשב הניווט של המשגר. הבאג נגרם כתוצאה מניסיון להעביר מספר בן 64 סיביות בנקודה צפה למספר שלם בן 16 סיביות; ניסיון שגרם להפסקת פעולתו של המחשב.

ראו גם
------

* עיגול (אריתמטיקה)
* באג 2000
* באג 2038
* 2,147,483,647

הערות שוליים
------------

1. ↑  חֲמִיקָה במילון טכנולוגיית המידע: אריתמטיקה ולוגיקה (תש"ן), באתר האקדמיה ללשון העברית
2. ↑  *A Bug and a Crash - Sometimes a Bug Is More Than a Nuisance*,‏ James Gleick, הניו יורק טיימס, 1 בדצמבר 1996 (פרסום חוזר באתר אחר)
חזרן ענק בביתן המרכזי.
ביתן הקקטוסים.
ביתן ויקטוריה.
**הגן הבוטני של ברלין** או, בשמו הרשמי, **הגן הבוטני והמוזיאון הבוטיני ברלין - דאהלם** (בגרמנית: **Botanischer Garten und Botanisches Museum Berlin-Dahlem**) הוא גן בוטני ששטחו 430 דונמים ומוצגים בו כ-22,000 צמחים שונים. גן זה נחשב לאחד מהגנים הבוטניים הגדולים והידועים בעולם. הגן ממוקם בשכונת דאהלם ברובע שטגליץ-צלנדורף של ברלין, בירת גרמניה.

היסטוריה של הגן
---------------

הגן הוקם בין השנים 1897–1910 על פי תוכניות של האדריכל אדולף אנגלר, במטרה לשכן בו את הצמחים הרבים שהובאו ממושבותיה של גרמניה, ומתוך רצון לחקות גנים בוטניים דומים באנגליה (גני קיו) ובצרפת (הז'רדן דה פלנט).

כיום מנוהל הגן והמוזיאון הבוטני על ידי האוניברסיטה החופשית של ברלין.

תיאור הגן
---------

הגן כולל מספר ביתנים וחממות ששטחן הכולם 6,000 מ"ר.

בין הביתנים ניתן למנות את ביתן ויקטוריה, בו מוצג אוסף של סחלבים, צמחים טורפים וויקטוריה מלכותית (צמח ממשפחת הנופריים); ביתן הקקטוסים; והפביליון הגדול (*Das Große Tropenhaus*) - החממה הגדולה בעולם - מבנה שגובהו 25 מטרים בו נשמרת טמפרטורה קבועה של 30 °C ומוצגים בו צמחים טרופיים.

תערוכת הקבע במוזיאון הבוטני סגורה עד סוף 2022 עקב עבודות מודרניזציה. עדיין ניתן לבקר בתערוכות מיוחדות ובגן.

קישורים חיצוניים
----------------

* הגן הבוטני של ברלין, באתר אנציקלופדיה בריטניקה (באנגלית)
* אתר האינטרנט הרשמי של הגן הבוטני של ברלין (בגרמנית ובאנגלית)

* אתר האינטרנט הרשמי של הגן הבוטני של ברלין (בגרמנית ובאנגלית)

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **הגן הבוטני של ברלין** |
| ויקימינים טקסונומיה בוויקימינים: **B** |

| עיינו גם בפורטל: |
| --- |
|  | **ברלין** |

* תיאור הגן בוטני (באנגלית)

| פארקים בברלין |
| --- |
| 

|  |
| --- |
| גן בריץ • הגן הבוטני • גני העולם • פארק ארנסט תלמאן • לוסטגארטן • פארק החומה • אי הטווסים • טירגארטן • פארק טרפטו • פארק ויקטוריה |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296500105171
* BnF: cb12168484r (data)
* CiNii: DA18272532
* GND: 1125722673
* ISNI: 0000 0001 2149 4765
* LCCN: n80146344
* NKC: ko2003209294
* RERO: 02-A000184145
* TePapa: 43300
* Trove: 1301097
* ULAN: 500308095
* VIAF: 121581826
* WorldCat: lccn-n80146344

 |
פירוש נוסף ערך זה עוסק באמפיתיאטרון במערב ברלין. אם התכוונתם לאמפיתיאטרון דומה במזרח העיר, ראו Kindl-Bühne.

הואלדבונה במהלך הופעה של ברברה סטרייסנד
הואלדבונה באולימפיאדת ברלין 1936
הכניסה לואלדבונה
**ואלדבונה** (מגרמנית: **Waldbühne**, "בימת היער" ) הוא אמפיתיאטרון הנמצא בפארק האולימפי (אנ'), על יד האצטדיון האולימפי, ברלין.

במקור נקרא האמפיתיאטרון "תיאטרון דיטריך אקרט", תוכנן על ידי האדריכל ורנר מארך (אנ') ונבנה בין השנים 1934–1936 כחלק מקומפלקס הפארק האולימפי, ששימש למשחקי ברלין 1936.

כיום משמש האמפיתיאטרון למגוון אירועים, בהם מופעי מוזיקה קלאסית, ג'אז, רוק, צילומים קולנועיים ואירועי ספורט (לרוב אגרוף) ונמצא בבעלות הסנאט של ברלין.

היסטוריה
--------

האמפי נבנה כחלק מקומפלקס הפארק האולימפי (אנ') לאולימפיאדת ברלין 1936, בבקשתו של שר התעמולה הנאצי יוזף גבלס. האמפיתיאטרון נבנה בסגנון אדריכלות יווני, עם פסלים של ארנו ברקר ואדולף ומפר (אנ').

האמפיתיאטרון נחנך כיום לאחר פתיחת המשחקים האולימפיים, בהצגתו של המחזאי האנטישמי וחבר משרד התעמולה מולר (אנ') על מרד האיכרים באוסטריה (אנ') במהלך מלחמת שלושים השנים.

עד למלחמת העולם השנייה, שימש האמפיתיאטרון להעלאת אופרות, כמו הרקולס של גאורג פרידריך הנדל, אורפאו של גלוק וריאנצי של ואגנר. כמו כן שימש האמפי כבמת התכנסויות (Thingspiele (אנ')) של המפלגה הנאצית.

במהלך המלחמה הוואלדבונה היה ללא שימוש, ולאחריה היה בידי הכוחות הבריטיים, עד שנפתח מחדש ב-1948. בשנות ה-50 שימש האמפי כבימת קונצרטים קלאסיים והקרנות של סרטים, חלקם במסגרת הברלינאלה.

בשנות ה-60 שבו אירועי הספורט, ביניהם אגרוף. גם החלו הופעות של להקות רוק, בהן הופעה של הרולינג סטונז ב-1965, שמהלכה נגרם נזק לחלקים מהמבנה בשל צפיפות יתר, לרוב הכיסאות. בשל כך, האמפי היה בשיפוצים נרחבים ברוב שנות ה-70.

מאז שנות ה-80, האמפיתיאטרון אירח רבים מהאמנים הידועים ביותר בעולם, ובמיוחד להקות רוק ומטאל. ביניהם נכללים: בוב מארלי, קווין, U2, דייוויד בואי, רוד סטיוארט, הרולינג סטונז, איירון מיידן, AC/DC, רמשטיין ו-אלפאוויל המקומיות, בון ג'ובי, מטאליקה, ואן הלן, בלאק סבאת', פרל ג'אם, קינגס אוף ליאון, רדיוהד, ניק קייב, פרינס, דפש מוד, ויטני יוסטון, ברברה סטרייסנד, ופיל קולינס, שהופיע בוואלדבונה מספר חודשים לאחר הפלת החומה, ביולי 1990.

בכל קיץ מאז שנת 1992, הפילהרמונית של ברלין מבצעת בוואלדבונה קונצרטים רבים, הכוללים אמנים נודעים והם משודרים בערוצי הטלוויזיה הגדולים.

קישורים חיצוניים
----------------

ויקישיתוף מדיה וקבצים בנושא **ואלדבונה** בוויקישיתוף
* אתר האינטרנט הרשמי של ואלדבונה

|  |  |
| --- | --- |
| בקרת זהויות עריכת הנתון בוויקינתונים | 
* GND: 1084802953
* MusicBrainz: 80953ce4-96e9-440f-a952-c00b06885b7a
* VIAF: 493145857935523020307
* WorldCat (עם VIAF): 493145857935523020307

 |
שגיאות פרמטריות בתבנית:מקורות   
פרמטרי חובה [ נושא ] חסרים 


פירוש נוסף ערך זה עוסק בגוף פוליטי מייצג. אם התכוונתם למשמעות אחרת, ראו הסנאט.
 המונח "סנטור" מפנה לכאן. לערך העוסק בכלי נגינה פרסי מסורתי, ראו סנטור (כלי נגינה).
פנים הסנאט הקנדי
**סנאט** הוא גוף פוליטי מייצג, מקור המילה במילה הלטינית senex, שפירושה "אדם זקן", וממנה המילה Senatus. המילה הלטינית "סנאטור" (Senator), שנמצאת בשימוש ברוב שפות העולם, מקורה במבנה חברתי פשוט וקדום, בו ניתן כוח ההכרעה לזקני השבט. הסנאט הראשון היה ברומא העתיקה.

בדמוקרטיות מודרניות בעלות מערכת שלטון פרלמנטרית דו-ביתית (בי-קאמרלית) כולל הפרלמנט שני בתים: **בית תחתון** (הנקרא לעיתים קרובות "בית הנבחרים" או "האספה הלאומית"), שלו חוקים אלקטוראליים (קביעת גיל מינימום לבחירה ולזכות להיבחר, קולגיום וכו'); ובמקביל, או מעליו, **בית עליון** (לעיתים קרובות נקרא "**סנאט**") ובו פחות נציגים מאשר בבית התחתון. לדוגמה, בסנאט האמריקני, לכל מדינה ממדינות ארצות הברית יש שני נציגים בלבד, ללא קשר לגודלה, בעוד שבבית הנבחרים מספר הנציגים הוא יחסי לגודל אוכלוסייתה של המדינה.

במערכת פדרלית הסנאט משמש לרוב כגורם מאזן המעניק השפעה לאזורים וקבוצות שהיו חסרי השפעה במערכת ייצוגית רגילה. בארצות הברית, לכל מדינה יש סנאט ובית נבחרים משלה, הנקרא "בית מחוקקים". בין המדינות האחרות שבהן יש סנאט ניתן למנות את איטליה, אוסטרליה, ארגנטינה, קנדה, צרפת, אירלנד, הפיליפינים ופולין. במדינות אחרות, נהוגים שמות אחרים ל"בית העליון" כגון מועצת הפדרציה ברוסיה, בית הלורדים בבריטניה והבונדסראט בגרמניה.

לעיתים הסנאט משמש כזרוע המבצעת של הממשלה או של בית המשפט העליון, כדוגמת הסנאט של פינלנד עד 1919, או הסנאט הרוסי בשנים 1711–1917.

סנאט באקדמיה
------------

סנאט באוניברסיטאות הוא הגוף האקדמי העליון, ובאופן רשמי הוא מופקד על התוויית תוכניות הפיתוח האקדמיות, ועל הפעילות האקדמית השוטפת. בנוסף הוא אחראי על קביעת סטנדרטים אקדמיים ועל שמירת רמתה של הפעילות האקדמית של האוניברסיטה. הסנאט נפגש אחת לחודש בשנת הלימודים האקדמית (בין אוקטובר לינואר ובין מרץ ליוני)
חברי הסנאט באוניברסיטה הם: הרקטור (בתפקיד היו"ר), נשיא האוניברסיטה, כל הדקאנים וכן פרופסורים מן המניין המייצגים את כל הפקולטות. לרוב יהיה מדובר בראשי חוגים. וכן נציגים של הפרופסורים החברים ושל המרצים הבכירים. אחרים כגון יו"ר אגודת הסטודנטים, ראשי הסגל המנהלתי, ודובר האוניברסיטה משמשים כמשקיפים (כלומר בעלי זכות השתתפות אבל ללא זכות הצבעה).

קישורים חיצוניים
----------------

ויקישיתוף מדיה וקבצים בנושא **סנאט** בוויקישיתוף

הערות שוליים
------------

1. ↑  עוז אלמוג, **כל שקרי האקדמיה**, 2020
2. ↑  סנאט של אוניברסיטת בר-אילן
3. ↑  סנאט של אוניברסיטת תל אביב
**האוניברסיטה הטכנית של דרמשטאדט** (בגרמנית:  **Technische Universität Darmstadt**; ידועה בכינוי: **TU Darmstadt**) היא אוניברסיטה ציבורית הממוקמת בדרמשטאדט שבגרמניה שהוקמה בשנת 1877. האוניברסיטה נחשבת לחלוצית וליוקרתית במדינה בכל הקשור להנדסת חשמל, מדעי המחשב, בינה מלאכותית, מדעי המדינה ועוד תחומים רבים.

האוניברסיטה חברה בועידת בתי הספר האירופיים לחינוך ומחקר הנדסי מתקדם ובארגון TU9. מבין בוגרי המוסד, ישנם כארבעה זוכי פרס נובל (ובהם הרמן שטאודינגר, פטר גרינברג וגרהרד הרצברג). כמה מבין הדמויות הבולטות הנוספות הקשורות בדרך כלשהי לאוניברסיטה הן חיים ויצמן, קארל בוש, ריכרד וילשטאטר וכו'.

נכון ל-2020, חלק משמעותי מן הסטודנטים (18%) מגיע מחוץ לגרמניה. נתון זה גבוה בהשוואה לממוצע של 13% בשאר המוסדות האקדמיים במדינה.

היסטוריה
--------

במהלך המאה ה-19 פעלו כמספר בתי ספר טכניים קטנים באזור. במהלך שנות ה-60 של המאה ה-19 התקיימו דיונים סוערים האם אזור כה עני כמו הסן יכול להרשות לעצמו מוסד אקדמי פוליטכני גדול, אך מי שהכריע את הסוגיה היה לודוויג הרביעי, הדוכס הגדול של הסן שהחליט לאחד את בתי הספר המקומיים לכדי אוניברסיטה טכנית אחת. בשנים הראשונות מספר הסטודנטים היה עדיין נמוך, מה שכמעט גרם לסגירתה של האוניברסיטה החדשה. בשנת 1882 הייתה האוניברסיטה הטכנית לראשונה בעולם לעסוק בהנדסת חשמל. היותה של האוניברסיטה חלוצה בתחום זה הפך אותה למבוקשת יותר ולמעשה מנע את סגירתה. בשנת 1899 החלו להינתן תארים שלישיים במוסד. בשנת 1913 החלו לימודי אווירונאוטיקה.

בספטמבר 1944 רבים ממבני האוניברסיטה (כמו כן כ-80 אחוז משטח העיר) נהרסו בהפצצותיהן של בעלות הברית. האוניברסיטה הטכנית נסגרה לזמן קצר לאחר מלחמת העולם השנייה אך חזרה שוב לפעול בשנת 1946. האוניברסיטה חוותה עלייה משמעותית במספר התלמידים במהלך שנות ה-60 וה-70.

מחלקות
------

באוניברסיטה יש חמישה תחומי לימוד המציעים קורסים בין-תחומיים לתואר בו הסטודנטים לומדים במספר מחלקות: הנדסה חישובית (אנ'); מדע והנדסת אנרגיה (אנ'); הנדסת מערכות מידע; מכניקה; מכטרוניקה; המחולקים לשלוש עשרה מחלקות:

* המחלקה למשפטים וכלכלה
* המחלקה להיסטוריה ומדעי החברה
* המחלקה למדעי האדם
* המחלקה למתמטיקה
* המחלקה לפיזיקה
* המחלקה לכימיה
* המחלקה לביולוגיה
* המחלקה לחומרים ומדעי כדור הארץ
* המחלקה להנדסה אזרחית וסביבתית
* המחלקה לאדריכלות
* המחלקה להנדסת מכונות
* המחלקה להנדסת חשמל וטכנולוגיית מידע (אנ')
* המחלקה למדעי המחשב (אנ')

דירוגים בין-לאומיים
-------------------

* דירוג שאנגחאי: מקום 501–600 (2019)
* Times Higher Education: מקום 301–350 (2021)
* דירוג QS לאוניברסיטאות: מקום 275 (2023)

קישורים חיצוניים
----------------

ויקישיתוף מדיה וקבצים בנושא **האוניברסיטה הטכנית של דרמשטאדט** בוויקישיתוף
* 

* אתר האינטרנט הרשמי של האוניברסיטה הטכנית של דרמשטאדט (בגרמנית)

* אתר האינטרנט הרשמי של האוניברסיטה הטכנית של דרמשטאדט (באנגלית)
* האוניברסיטה הטכנית של דרמשטאדט, ברשת החברתית אקס (טוויטר)

| אוניברסיטאות החברות בארגון TU9 |
| --- |
| 

|  |
| --- |
| האוניברסיטה הטכנית של מינכן • מכון קרלסרוהה לטכנולוגיה • לייבניץ בהנובר • דרמשטאדט • בראונשווייג • TU דרזדן • אאכן • ברלין • שטוטגרט |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301207105171
* BIBSYS: 97052974
* BnF: cb127564080 (data)
* GND: 2165342-2
* ISNI: 0000 0001 0940 1669
* LCCN: no99014648
* LNB: 000187336
* NKC: ko2009274043
* NLA: 41706135
* RERO: 02-A013060631
* SUDOC: 087737051
* VIAF: 122155830
* WorldCat: lccn-no99014648

 |
**המלך לואי** (באנגלית: **King Louie**) הוא דמות בדיונית של קוף, שהופיעה לראשונה בסרט ההנפשה המוזיקלי של חברת וולט דיסני "ספר הג'ונגל". הדמות לא הוצגה בספרו של רודיארד קיפלינג, אך הקופים שתחתיו הוצגו.

רקע על דמותו
------------

### בסרט משנת 1967

המלך לואי הוא אורנגאוטן שמולך על קופי הלנגור בג'ונגל הודי. הוא רוצה לדעת את סוד האש ובטוח שמוגלי הנער מהג'ונגל יגלה. בזמן שמוגלי שוחה יחד עם באלו הדוב בנהר הלנגורים חוטפים את מוגלי ומתחמקים מבאלו המנסה להחזירו ומביאים אותו אליו אל הארמון של לואי. לואי עושה הסכם עם מוגלי שיגלה לו את סוד האש ובתמורה ישאירו בג'ונגל. מוגלי אומר ללואי שהוא לא יודע את סוד האש אך הוא ממשיך לבלות עם לואי והקופים בשירה וריקודים ובהמשך באלו ביחד עם בגירה הנמר מנסים להציל את מוגלי מידיו ואחרי ערבוביה בין לואי לבאלו לואי מגלה שארמונו פורר.

בסרט לא ידוע מה מהות היחסים עם מוגלי. האם חבר אליו, האם שנא אותו ורק מתוך תועלת אישית הביאו לארמונו או שהוא נייטרלי ביחסיו איתו. דמותו של לואי באנימציה היותר ישנה מופיעה בסדרת הפריקוול לסרט "גורי הג'ונגל" ובסדרה "עולם סחרחר".

### בסרט משנת 2016

דמותו של לואי הופיעה גם בגרסת הלייב-אקשן של הסרט משנת 2016, אך הפעם לא כאורנג אוטן, אלא כקרוב משפחתו הנכחד, הגיגנטופיתקוס שהיה גדול יותר ובניגוד לאורנג אוטן מאובניו נמצאו בהודו.

בסרט להקת קופים ממינים שונים (ביניהם לנגור אפור, מקוק מזוקן ועוד מקוקים וגיבון לבן-גבות מערבי) מעבירים אותו איתם למקדש גבוה מעל הג'ונגל ובתוכו שוכן המלך לואי בצללים. לואי מעביר למוגלי פפאיה ונותן לו להיות בן בית בארמונו בתמורה למידע על איך מדליקים אש. מוגלי לא יודע אך המלך לואי בטוח שהוא מסתיר ממנו מידע ומחליט להשאיר אותו בארמון.

בגירה ובאלו מגיעים כאשר באלו מנסה להצטרף לשבט הקופים. המלך לואי לא מתרשם ומורה להעיף אותו מהארמון, בעוד בגירה מחלץ את מוגלי אך מאותר בידי חלק מהקופים וכולם רודפים אחריהם. המלך לואי הכבד מיטלטל על הקירות בניסיון לעצור את מוגלי. הוא כמעט תופס אותו אך מוגלי מקפץ על עץ החוצה מהארמון. לואי אומר למוגלי שאין לו כעת לאן לברוח ומגלה לו שאקלה מת. לאחר שמוגלי לא מתרשם הוא מנסה לתפוס אותו בזרועותיו הגדולות אך בטעות מפיל את ארמונו עליו ומת, מה שמפזר את להקת הקופים.

קישורים חיצוניים
----------------

ויקישיתוף מדיה וקבצים בנושא **המלך לואי** בוויקישיתוף

| ספר הג'ונגל מאת רודיארד קיפלינג |
| --- |
| ספרים | ספר הג'ונגל (1894) • ספר הג'ונגל השני (1895) • כל סיפורי מוגלי (1933) |
| סיפורי מוגלי | "אחי מוגלי" • "צייד קא" • "טיגריס! טיגריס!" • "להשליט את הג'ונגל" • "כלב אדום" |
| סיפורים אחרים | "כלב הים הלבן" • "ריקי-טיקי-טאבי" • "טומאי נער הפילים" |
| דמויות | מוגלי • באלו • בגירה • אקילה • רקשה • קא • קולונל האטי • שירחן • המלך לואי |
| זיכיון דיסני | 

|  |  |
| --- | --- |
| סרטים | ספר הג'ונגל (1967) • ספר הג'ונגל (1994) • ספר הג'ונגל (1998) • ספר הג'ונגל 2 (2003) • ספר הג'ונגל (2016) |
| סדרות טלוויזיה | עולם סחרחר (1990–1991) • גורי הג'ונגל (1996–1998) |
| שירים | "The Bare Necessities"‏ • "I Wan'na Be Like You (The Monkey Song)" |

 |
| עיבודים אחרים | 

|  |  |
| --- | --- |
| סרטי לייב אקשן | מוגלי: אגדת הג'ונגל (2018) |
| סרטי הנפשה | ריקי-טיקי-טאבי (1975) • כלב הים הלבן (1975) • אחיו של מוגלי (1976) • ספר הג'ונגל (1990) • ספר הג'ונגל (1995) |
| סדרות טלוויזיה | מסיפורי ספר הג'ונגל (1989–1990) • ספר הג'ונגל (2010–2020) |
| מחזות זמר | ספר הג'ונגל - המחזמר הישראלי (1996) |

 |
**מארי, מלכת דנמרק**, .R.E (בדנית: **Mary Elizabeth, Dronning af Danmark**; נולדה ב-5 בפברואר 1972) היא מלכת דנמרק מתוקף נישואיה לפרדריק העשירי, מלך דנמרק.

ביוגרפיה
--------

מארי אליזבת דונלדסון נולדה בהובארט שבאוסטרליה לזוג הורים שהיגרו מסקוטלנד ועבדו באוניברסיטת טסמניה. אמה הנרייטה קלארק הורן הייתה חברת מנהלה ואביה ג'ון דאלגליש דונלדסון פרופסור למתמטיקה. היא הצעירה מבין ארבעה ילדים (שלוש בנות ובן). בילדותה למדה לנגן על מספר כלי נגינה והייתה מעורבת בפעילות ספורטיבית. ב-1990 היא החלה ללמוד באוניברסיטת טסמניה, לאחר שסיימה את התואר עבדה במספר סוכנויות פרסום ועברה להתגורר במלבורן. ב-1998 עבדה תקופה כמנהלת חשבונות באדינבורו וב-2002 לימדה אנגלית בבית ספר למנהל עסקים בפריז.

במהלך אולימפיאדת הקיץ של שנת 2000 נפגשה מארי עם פרדריק בפאב בסידני, והשניים החלו לצאת ביחד. ההתחייבות הרשמית שלהם ב-2003 ונישואיהם בשנה שלאחר מכן היו נושא לתשומת לב רבה מצד התקשורת האוסטרלית והאירופית, שהציגה את הנישואים כ"רומנטיקה" מודרנית בין נסיך לבין פשוטת עם. הוא לא זוהה על ידי חבריה כנסיך הכתר של דנמרק עד לפגישתם. השניים ניהלו מערכת יחסים ארוכת טווח בטלפון, באימייל ובהתכתבות. פרדריק ערך מספר ביקורים דיסקרטיים לאוסטרליה. ב-15 בנובמבר 2001 חשף השבועון הדני "בילד בלדט" את מארי כחברתו של פרדריק. אז בדצמבר 2001 עברה מארי מאוסטרליה לדנמרק, בזמן שעבדה כמורה לאנגלית בפריז. ב-14 במאי 2004 התחתנו השניים בקתדרלת קופנהגן, ולאחר מכן חגגו את ירח הדבש באפריקה. בתחילה התגוררו בני הזוג בארמון פרדנסבורג, ולאחר מכן עברו להתגורר בארמון אמליינבורג, ובמהלך השנים נולדו להם 4 ילדים.

מארי ממלאה תפקידים ייצוגיים שונים כחברת בית המלוכה הדני, ובנוסף היא פעילה למען זכויות הלהט"ב בדנמרק. כמו כן נחשבת מארי לאחת הנשים האופנתיות ביותר בעולם, והיא משמשת כפטרונית האופנה בדנמרק.

משפחתה
------

ב-14 במאי 2004 התחתנה מארי עם המלך פרדריק העשירי, ונולדו להם 4 ילדים:

* כריסטיאן, נסיך הכתר של דנמרק (נולד ב-2005)
* איזבלה, נסיכת דנמרק (נולדה ב-2007)
* וינסנט, נסיך דנמרק (נולד ב-2011)
* יוספינה, נסיכת דנמרק (נולדה ב-2011)

קישורים חיצוניים
----------------

ויקישיתוף מדיה וקבצים בנושא **מארי, מלכת דנמרק** בוויקישיתוף
* 

* אתר האינטרנט הרשמי של מארי, מלכת דנמרק (בדנית)

* אתר האינטרנט הרשמי של מארי, מלכת דנמרק (באנגלית)

הערות שוליים
------------

1. ↑  Princess Mary

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5002780
* GND: 130296309
* ISNI: 0000 0000 8134 9212
* LCCN: n2006005140
* NLA: 41033331
* SUDOC: 112599672
* VIAF: 56032463
* WorldCat: lccn-n2006005140

 |
**מרשם הטאבו הפלסטיני** הוא מיזם של הרשות הפלסטינית שנועד לבצע רישום בעלויות על הקרקעות בשטחי יהודה ושומרון, במקביל למרשם המקרקעין של המנהל האזרחי הישראלי.

מיזם הרישום
-----------

 ערך מורחב – **המאבק הפלסטיני במכירת קרקעות ליהודים**  

ב־2002 הקימה הרשות הפלסטינית את "רשות הקרקעות הפלסטינית" שהחלה ברישום מקרקעין בשטחי הרשות כולל שטח C. ב־2016 נערכה רפורמה בתחום והוקמה רשות חדשה בשם "הרשות להסדרת המקרקעין והמים" בראשותו של מוחמד שראכה, והתקבלה החלטה שלטונית להתחיל לטפל בהסדרת בעלויות על קרקעות בשטח C. עד לשנת 2020 רשמה הרשות למעלה מ-1,095,000 דונם, מהם 150,817 דונם בשטח C (מתוך כלל שטח C, שהוא 3.3 מיליון דונם). הרישום הוא גם על קרקעות שאינן חקלאיות או כאלו שניתן להפשירן לבנייה. 

הרשות חוקקה חוק האוסר מכירת קרקעות לישראלי. החוק הפלסטיני הטיל בתחילה עונש מוות על המוכרים, החל משנת 2005 הוא מומר - ככל עונש מוות ברשות - למאסר עולם עם עבודות פרך[דרוש מקור]. 

על פי כתבה של עקיבא ביגמן, לפי הרישום הפלסטיני מחצית משטחו של היישוב שילה וכן חלק מהשטח המוניציפלי של העיר אריאל, הם אדמות בבעלות פרטית פלסטינית.[דרוש מקור: יש טוענים שדרוש מקור מהימן יותר לטענה זו.]

באוגוסט 2023 הוציאה מועצת הכפר ארטאס שבין בית לחם לאפרת, קול קורא לתושבי האזור להסדיר את הקרקעות שלהם. בעקבות זאת ביצעו תושבים פלסטינים מהכפר עבודות מדידה בוואדי שליד כפרם.

### תמיכת מדינות זרות והבנק העולמי

עבור הרישום קיבלה הרשות הפלסטינית מטורקיה את מרשם הטאבו העות'מאני. בנוסף, הבנק העולמי הקצה 12 מיליון דולר לפרויקט בשנים 2020–2024. האיחוד האירופי הקדיש לנושא חלק מתוכנית תמיכה כוללת לרשות הפלסטינית על סך כ-30 מיליון אירו לשנים 2017–2022, וסוכנויות שונות של האו"ם השקיעו בנושא 3.4 מיליון דולר לשנים 2019–2023. הרשומות של הטאבו מועתקות עבור משרדי הממשלה השונים של הרשות הפלסטינית וכן עבור האו"ם למקרה של סיפוח ישראלי.

תגובות בישראל
-------------

מדינת ישראל לא מכירה ברישומי טאבו של הרשות הפלסטינית בשטחי C. למשל, בשנת 2019 סירב צה"ל להכיר ברישומי מרשם הטאבו הפלסטיני, "מאחר שלרשות אין סמכות לנהל מרשם מקרקעין בשטחי C, נסחי הטאבו שהנפיקה חסרי כל מעמד ונעדרים תוקף משפטי.".

קישורים חיצוניים
----------------

* שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021
* נחשף 'פרויקט הטאבו הפלסטיני' להשתלטות על שטחי C, באתר ערוץ 7, 23 בינואר 2023
* הטאבו הפלסטיני נחשף! מאות אלפי דונמים בשטח C רשומים וממומנים ע"י האו"ם | תחקיר של 'עד כאן' | ערוץ 14, סרטון בערוץ "Ad Kan / עד כאן", באתר יוטיוב (אורך: 05:03)

הערות שוליים
------------

1. ↑  שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021
2. 1 2  עקיבא ביגמן, 'פרויקט הטאבו הפלסטיני': המיזם החתרני של הרש"פ להשתלטות על שטחי C, באתר עכשיו 14, 23 בינואר 2023
3. ↑  שילה פריד, ‏הפלסטינים רשמו בטאבו כמחצית משטחי יו"ש, בעיתון מקור ראשון, 19 בנובמבר 2021
4. ↑  ידידיה שלמן, תושב אפרת גילה: מנגנוני הרש"פ מבצעים סקירת קרקעות בשטחי C, באתר ערוץ 7, 3 באוגוסט 2023
5. ↑  הצבא דוחה בקשות להיתרי חקלאות ב"מרחב התפר" בעילה חדשה ומרחיקת לכת לפיה אין תוקף למסמכי טאבו מטעם הרשות הפלסטינית; בעקבות עתירת המוקד, ניתן לחקלאי הפלסטיני המסורב אותו ההיתר שניתן לו 19 פעמים קודם לכן, המוקד להגנת הפרט, 13 ביוני 2019

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מרשם הטאבו הפלסטיני"**.
מתוך התערוכה "בין ערפל לצל"
מתוך התערוכה "בין ערפל לצל"
**שלמה ישראלי** (נולד ב-18 במאי 1952) הוא מוזיקולוג, מוזיקאי, איש רדיו ומרצה ישראלי, מומחה לג'אז, למוזיקת עולם ולמוזיקה קלאסית.

ביוגרפיה
--------

ישראלי ניגן בכלי נגינה שונים מגיל שלוש, בעיקר כלי נשיפה וכלי הקשה. יצר מספר מופעי יחיד עם מוזיקה מקורית ואלתור חפשי. למד מוזיקולוגיה וספרות עברית באוניברסיטה העברית בירושלים. עבד בקול ישראל - רשת ג' וקול המוסיקה משנת 1976 עד שנת 2005, שם שידר תוכניות אישיות והפיק קונצרטים חיים. בתוכניות שילב בין סוגי מוזיקה שונים: ג'אז, מוזיקה קלאסית, מוזיקת העולם ומוזיקה עכשווית.

במקביל עסק בהוראה, בייעוץ ובניהול מוזיקלי של פסטיבלים וסדרות קונצרטים. שימש כיועץ אמנותי לפסטיבל ישראל בין השנים 2007-2004. ערך במשך שבע שנים את הסדרה "אנדרלמוזיקה" - שילוב של הרצאות וקונצרטים בבית הקונפדרציה בירושלים. ניהל אמנותית פסטיבל מוזיקה במטולה ואת סדרת הקונצרטים "עולם אחד" ו"ימי המוזיקה היהודית". חבר בוועדות מקצועיות בישראל ומחוצה לה, ומלמד באוניברסיטה העברית בירושלים, ב"אסכולות" של האוניברסיטה הפתוחה ובמקומות נוספים.

בהמשך החל לעסוק בצילום אמנותי. הציג תערוכות בישראל ובעולם.

קישורים חיצוניים
----------------

ויקישיתוף מדיה וקבצים בנושא **שלמה ישראלי** בוויקישיתוף
* אתר האינטרנט הרשמי של שלמה ישראלי
* שלמה ישראלי, ברשת החברתית LinkedIn

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010473681905171
* VIAF: 13163810335838821101
* WorldCat (עם VIAF): 13163810335838821101

 |
**לָחוּּח** (בערבית: **لحوح**) הוא סוג של לאפה שמקורה בתימן. היא פופולרית גם בישראל, אליה הובאה עם עלייתם לישראל של יהודי תימן. ללחוח מרקם ספוגי ולח והוא נאכל בדרך כלל עם מרק או חילבה. ללחוח קיימות גרסאות במדינות נוספות, הדומות בשמן אך שונות במרקמן ובטעמן.

הלחוח המקורי יוצר בתימן מדורה, מדוחן או משילוב של שניהם. מרכיבי הלחוח כיום הם קמח, סולת, שמרים, ומעט מלח וסוכר אשר מעורבבים יחד ליצירת בלילה אחידה.

הכנת הלחוח כיום מתבצעת על ידי יציקת מנה מדודה של בלילה על משטח מתכתי (כגון: מחבת) המחומם לטמפרטורה גבוהה. בחימום המהיר של הבלילה נוצרות בועות קיטור המקנות ללחוח מרקם ספוגי ורך בצידו העליון, שנותר בגוון בהיר, בעוד שצידו התחתון, שבא במגע עם המשטח המחומם, משחים. בעבר הכינו את הלחוח על משטח מיושר (ממתכת או אבן) אשר חומם מעל למדורה. הלחוח דומה במידה ניכרת לחרינגו המרוקאי ולאנג'רה האתיופית.

מהבצק של לחוח עשו יהודי תימן גם גֶ'ליטה וכָ'וִיץ שהם רביכות עבות יותר מהלחוח. לצורך כך השתמשו בכמות גדולה יותר של בצק ובטכניקות שונות של אפיה.

ראו גם
------

* המטבח התימני
* אנג'רה
* לחם
* פיתה

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **לחוח** |
| ויקישיתוף תמונות ומדיה בוויקישיתוף: **לחוח** |

* מתכון ללחוח באתר ynet

הערות שוליים
------------

1. ↑  פרופסור אבשלום מזרחי, **המטבח התימני**, ריחן/צ'ריקובר, 2001, עמ' 68-69

|  |  |
| --- | --- |
| בקרת זהויות עריכת הנתון בוויקינתונים | 
* LCCN: sh2021004075

 |
**סוקול** (ברוסית: **Сокол Саратов**) הוא מועדון כדורגל רוסי מהעיר סראטוב המשחק בליגה הרוסית הראשונה.

הקבוצה שיחקה בליגת העל הרוסית לאחר שהייתה לאלופת ליגת המשנה הרוסית בשנת 2000 ושיחקה בליגת העל הרוסית בעונת 2001/02 ובעונת 2002/03 אותה סיימה במקום האחרון.

היסטוריה
--------

### רקע

אגודת הספורט "סוקול" סראטוב הוקמה במרץ 1913. לאחר מהפכת פברואר, האגודה פורקה וכך גם קבוצת הכדורגל ורק בשנות ה-30 הוקמה דינמו סראטוב כיורשת לקבוצת הכדורגל "סוקול".

סוקול סראטוב במתכונתה הנוכחית הוקמה מחדש ב-1962 על בסיס קבוצת לוקומוטיב סראטוב שהתקיימה בשנים (1956-1961) לאחר פירוקה של קבוצת דינמו סראטוב ב-1957 והחלפתה בקבוצת "אנרגיה" סראטוב.

סוקול סראטוב נחשבת ליורשת ישירה לאותן קבוצות כדורגל קודמות וכיום הקבוצה נחשבת לקבוצה הבכירה ביותר בעיר ובמחוז סראטוב.

### קבוצת סוקול

סוקול סראטוב הוקמה כקבוצת "טרוד" ב-1962 והחל מ-1963 הקבוצה נושאת את שמה הנוכחי.

לאורך כל תקופת ברית המועצות, הקבוצה התמודדה בליגה השלישית ובעיקר בליגה הסובייטית השנייה כשהישג השיא שלה הוא ההעפלה לליגת המשנה הרוסית, לאחר שסיימה במקום השמיני בליגה הסובייטית השנייה בעונת 1991 ואז ברית המועצות פורקה והקבוצה עברה להתמודד בליגה הרוסית הראשונה. בגביע הסובייטי הקבוצה העפילה פעמיים רצופות לשמינית גמר הגביע (1968, 1969) כשהישגה הגדול ביותר הוא ההעפלה לחצי גמר הגביע בעונת 1967.

בשנות ה-90, הקבוצה התבססה בצמרת ליגת המשנה הרוסית ובשנת 2000 זכתה באליפות ליגת המשנה והעפילה לליגת העל הרוסית. בעונת הבכורה שלה בליגה היא סיימה במקום השמיני, אך עונה לאחר מכן נשרה בחזרה לליגה הראשונה, לאחר שסיימה במקום האחרון וכעבור 3 עונות נוספות נשרה לליגה השנייה ואחר כך הליגה השלישית, ולבסוף פורקה למשך עונה בודדת. ב-2006 הוקמה מחדש והחלה להתמודד בליגה השנייה ומאז היא מתמודדת בליגה הרוסית השנייה. הקבוצה העפילה פעמיים רצופות לרבע גמר הגביע הרוסי (2001/02, 2002/03),כשהישג השיא שלה הוא ההעפלה לחצי גמר הגביע בעונת 2000/01.

מאז הקמתה המחודשת ב-2006, הספונסר הראשי של הקבוצה הוא מפעל המתכות ОАО Завод металлоконструкций מהעיר אנגלס שבמחוז סראטוב.

בהתאם לתוצאות עונת 2013/14 הקבוצה עלתה לליגת משנה. ברם, בעונת 2016/2017 נשרה חזרה לליגה השנייה וחזרה לליגה הראשונה רק בתום עונת 2022/2023.

אצטדיון הקבוצה
--------------

היציע המזרחי של אצטדיון לוקומוטיב סראטוב
מגרש האימונים "טמפ" סראטוב
מגרש הבית של הקבוצה הוא אצטדיון "לוקומוטיב" בעיר, שבו ממוקמים גם משרדי הקבוצה ועד 2010 היה האצטדיון לרכושה של חברת רכבות רוסיה ומאז 2010 הוא נמצא בבעלותה של ממשלת מחוז סראטוב. בעקבות שיפוץ שנעשה ב-1997 במלאת 200 שנה לפלך סראטוב, האצטדיון מכיל 15,500 מושבים.

בשנים 2008–2010 הקבוצה אירחה את משחקיה במגרש "טמפ" בעיר, שעבר שיפוץ מקיף בשנת 2007 ומכיל 1,252 מושבים ומשמש כיום כמגרש האימונים של הקבוצה.

הישגים
------

* ליגת העל הרוסית: מקום שמיני (2001)
* הגביע הרוסי: חצי גמר 2001
* הגביע הסובייטי: חצי גמר 1967

קישורים חיצוניים
----------------

ויקישיתוף מדיה וקבצים בנושא **סוקול סראטוב** בוויקישיתוף
* אתר האינטרנט הרשמי של סוקול סראטוב
* סוקול סראטוב, ביישום טלגרם

* סוקול סראטוב, ברשת החברתית אינסטגרם

* סוקול סראטוב, ברשת החברתית VK

| רוסיהרוסיה הליגה הראשונה, עונת 2023/2024 |
| --- |
| 

|  |
| --- |
| אלניה • אקרון • ארסנל • דינמו מחצ'קלה • וולגר אסטרחן • טיומן • טורפדו מוסקבה • חימקי • לנינגראדץ • רודינה • יניסיי • נפטכימיק • סק"א חברובסק • קאמאז • קובאן • סוקול סראטוב • שיניק • צ'רנומורץ נובורוסיסק |

 |
הרב **אליהו שמואל שמרלר** (כ"ז בתשרי ה'תרצ"א, אוקטובר 1930 – כ"ה בחשוון ה'תשע"ט, 2 בנובמבר 2018) היה ראש ישיבת צאנז וחבר נשיאות מפעל הש"ס.

ביוגרפיה
--------

נולד בווינה ליעקב ישראל, מצאצאי רבי אלימלך מליז'ענסק ורבי מאיר מפרמישלאן. בשנת ה'תרצ"ד, כשהיה בן 3, עלתה משפחתו לארץ ישראל, והתיישבו בשכונת בית ישראל בירושלים. כילד התפלל בבית הכנסת "אושפיצין" וכך נחשף לחסידות. למד בחיי עולם, אצל הרב דב בריש וידנפלד מטשעבין. בישיבה התקרב לבן דודו, רבי נפתלי צבי שמרלר. לאחר שנפטר אביו, בשנת ה'תש"י, גדל אצל דודו, מרדכי הרש שמרלר.

לאחר נישואיו החל ללמוד בכולל "תורת אמת", ובמקביל ערך כתבים קבלה של חסידות זידיטשוב, והוציא לאור את שו"ת "דברי יציב" של רבו רבי יקותיאל יהודה הלברשטאם מצאנז-קלויזנבורג.
כשהקים האדמו"ר את ישיבת צאנז המקומית הביאו האדמו"ר לשם הרב אליהו מירושלים יחד עם חלק מתלמידיה הראשונים. 
בשנת ה'תשי"ז היה מהראשונים שבאו להתגורר ב"קריית צאנז" החדשה שהקים רבו, ומהאברכים הראשונים בכולל שהוקם בה. הוא שימש בישיבה כר"מ ולאחר שהאדמו"ר עזב את ראשות הישיבה באופן מעשי, הטיל זאת עליו.

היה נשיא מפעל ארגון שערי הוראה (שהקים בנו) ושימש כחבר נשיאות מפעל הש"ס.

נפטר בבית בנו, בו גר בשנותיו האחרונות, בליל שבת, 2 בנובמבר 2018. הלווייתו יצאה במוצאי שבת מחיפה לעבר נתניה, והמשיכה ביום ראשון מישיבת צאנז לעבר בית העלמין שיכון ותיקים בעיר.

### משפחתו

אשתו מאנצ'י ברכה (נפטרה תשע"ז, 2016), הייתה בתו של רבי מנחם מנדל גפנר. לזוג תשעה ילדים, בהם הרב חיים שמרלר, הרב יעקב ישראל - ראש כוללי צאנז בנתניה. הרב יצחק פסח - ראש מוסדות "עטרת ישראל" בחיפה והרב מרדכי צבי, ר"מ בישיבת צאנז. בין חתניהם, הרב חיים אליעזר טהלר - ר"מ בישיבת צאנז והרב ישראל יהודה הרשקוביץ - ראש ארגון "מנעימי התורה" בישיבות צאנז.

ספריו
-----

* **שיעורי לימוד** - סדרת שיעוריו על מסכתות בבא קמא (שני כרכים, תשמ"ה), בבא בתרא (תשמ"ו), פסחים (שני כרכים, תשמ"ז-תשמ"ח), מכות (תשמ"ח), בבא מציעא (תשמ"ט)
* **דברי אליהו** - סדרת שיעוריו על מסכתות פסחים סוכה (תש"נ), קידושין (תשנ"א, תשס"ד), בבא קמא (תשנ"ב, תשס"ח), בבא בתרא (תשנ"ד), כתובות (תשנ"ה), מכות (תשנ"ז), שבת (תשנ"ח), גיטין (תשנ"ט, תשס"ד), שבועות (תש"ס), יבמות (תשס"א)

לקריאה נוספת
------------

* המבשר, 14.11.2018, עמ' 2
* יתד נאמן, 14.11.2018, עמ' 2
* המודיע, 14.11.2018, עמ' 1

קישורים חיצוניים
----------------

* משה ויסברג, זקן ראשי הישיבות החסידיות הלך לעולמו בגיל 88, באתר בחדרי חרדים, 3 בנובמבר 2018
* אבי רבינא, ‏ראש הישיבה הגאון רבי אליהו שמרלר זצ"ל, באתר כיכר השבת, 3 בנובמבר 2018
* מערכת ערוץ 20, אבל בחסידות צאנז: הלך לעולמו רבי אליהו שמרלר זצ"ל, באתר ערוץ 20, 3 בנובמבר 2018
* אליהו שמואל שמרלר (1930-2018), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007524500105171
* LCCN: n87930466
* VIAF: 21214053
* WorldCat: lccn-n87930466

 |
**מועדון כדורגל קמניצר** הוא מועדון כדורגל המהעיר קמניץ שבגרמניה. המועדון נוסד לאחר הקמת המדינה ההיסטורית גרמניה המזרחית ובתאריו והופעותיו באירופה הופיע כנציג גרמניה המזרחית. המועדון משחק נכון לעונת 2023/2024 בליגה הגרמנית הרביעית.

היסטוריה
--------

המועדון משחק בעיר קמניץ שנקראה בזמן קיומה של המדינה ההיסטורית גרמניה המזרחית קרל-מרקס-שטאדט ושם המועדון היה פ.צ. קרל-מרקס שטאדט. בשנת 1956 צורף מועדון הכדורגל למועדון הספורט של קרל-מרקס-שטאדט ובעונת 1962/1963 החל לשחק בליגת העל המזרח-גרמנית. בשנת 1966 הופרד מועדון הכדורגל ממועדון הספורט. בעונת 1966/1967 זכה באליפות היחידה של מזרח גרמניה. 

בעקבות זכייתו של המועדון באליפות, העפיל בפעם הראשונה למפעלים האירופאיים במסגרת גביע אירופה לאלופות בעונת 1967/1968. המועדון הפסיד בסיבוב הראשון לקבוצת אנדרלכט מבלגיה והודח מהטורניר.

בשנת 1969 הגיע בפעם הראשונה לגמר הגביע המזרח גרמני והפסיד לקבוצת פ.צ. מגדבורג. בסוף עונת 1969/1970 ירד לליגה המזרח גרמנית השנייה ולאחר עונה אחת חזר לליגת העל המזרח גרמנית. המועדון שיחק ברציפות בליגת העל המזרח גרמנית עד לפרוקה בשנת 1991. בשנים 1983, 1989 הגיע לגמר הגביע המזרח גרמני והפסיד לקבוצות פ.צ. מגדבורג ודינמו ברלין בהתאמה.

בעונת 1988/1989 סיים את ליגת העל המזרח גרמנית במקום השלישי והעפיל בפעם הראשונה לגביע אופ"א בעונת 1989/1990. בסיבוב הראשון ניצח את קבוצת בואבישטה מפורטוגל. בסיבוב השני ניצח את קבוצת פ.צ. סיון משווייץ. בשמינית הגמר הפסיד לקבוצת יובנטוס מאיטליה והודח מהטורניר. בעונת 1989/1990 סיים את ליגת העל המזרח גרמנית במקום השני והעפיל בפעם השנייה לגביע אופ"א בעונת 1990/1991. בסיבוב הראשון הפסיד לקבוצת בורוסיה דורטמונד מגרמניה והודח מהטורניר.

לאחר איחוד גרמניה בשנת 1990, המועדון שינה את שמו למועדון כדורגל קמניצר, הצטרף לליגה הגרמנית השנייה בעונת 1991/1992 ושיחק בליגה במשך 5 עונות ברציפות עד עונת 1995/1996. בעונת 1992/1993 הגיע לחצי גמר הגביע הגרמני והפסיד לקבוצת הרטה ברלין II. בעונת 1995/1996 הגיע לשמינית הגמר הגביע והפסיד לקבוצת פורטונה דיסלדורף. בסוף העונה ירד לליגה השלישית של גרמניה. המועדון שיחק לסירוגין בליגה השלישית ובליגה השנייה עד עונת 2011/2012. מעונה זו המועדון משחק ברציפות בליגה השלישית.

תארים
-----

* **אליפות מזרח גרמניה: (1)**
	+ (1967)

הישגים באירופה
--------------

* **גביע אופ"א**:
	+ שמינית גמר (1): 1989/1990
* **ליגת האלופות**:
	+ סיבוב ראשון (1): 1967/1968

שחקנים בולטים
-------------

* גרמניהגרמניה יורגן ברינגר
* גרמניהגרמניה מיכאל באלאק
* גרמניהגרמניה טורסטן ביטרמן
* גרמניהגרמניה סבן קולר
* גרמניהגרמניה תומאס לאודלי
* גרמניהגרמניה אולף מלהורן
* אלבניהאלבניה ארווין סקלה
* גרמניהגרמניה לוץ ויינהולד

קישורים חיצוניים
----------------

ויקישיתוף מדיה וקבצים בנושא **פ.צ. קמניצר** בוויקישיתוף
* 

* אתר האינטרנט הרשמי של פ.צ. קמניצר (בגרמנית)
* פ.צ. קמניצר, ברשת החברתית פייסבוק

* פ.צ. קמניצר, ברשת החברתית אקס (טוויטר)

* פ.צ. קמניצר, ברשת החברתית אינסטגרם

* פ.צ. קמניצר, סרטונים בערוץ היוטיוב

|  |  |
| --- | --- |
| בקרת זהויות עריכת הנתון בוויקינתונים | 
* GND: 7603557-8
* VIAF: 207145911193327062212
* WorldCat: viaf-207145911193327062212

 |